
SABIEDRĪBA AR IEROBEŽOTU ATBILDĪBU
“KULDĪGAS SLIMNĪCA”
Nodokļu maksātāja reģistrācijas Nr. 50003197651
 Aizputes iela 22, Kuldīga, Kuldīgas nov., LV-3301, tālr. +371 63374007, e-pasts: pasts@kuldigasslimnica.lv 
IEPIRKUMU KOMISIJA
Kuldīgā

Apspriedes ar piegādātājiem ziņojums atklātam konkursam virs ES sliekšņa
[bookmark: _Hlk216766971]“Oftalmoloģijas kabineta aprīkojuma iegāde”, identifikācijas Nr. KS 2026/AP/9

	1.
	Pasūtītājs
	SIA “Kuldīgas slimnīca”, reģistrācijas Nr. 50003197651, juridiskā adrese: Aizputes iela 22, Kuldīga, Kuldīgas novads, LV‑3301.

	2.
	Apspriedes dalībnieki
	Iepirkumu komisija, kas izveidota pamatojoties uz Publisko iepirkumu likuma  24. pantu un 2026. gada 23. marta rīkojumu Nr. 21 “Par SIA "Kuldīgas slimnīca” Iepirkumu komisijas sastāvu” (turpmāk – Komisija), sastāvs:
3.1. Komisijas priekšsēdētājs – Edgars Siliņš;
3.2. Komisijas priekšsēdētāja vietniece – Paula Lūcija Birzgale;
3.3. Komisijas locekļi: Gunita Bivbāne, Inese Ozola, Jana Horste.

	4.
	Iepirkuma priekšmets 
	Oftalmoloģijas kabineta aprīkojuma piegāde SIA “Kuldīgas slimnīca”, jāveic saskaņā ar 2. pielikumu – Tehnisko specifikāciju, tehnisko un finanšu piedāvājumu:
4.1. [bookmark: _Hlk205279208]Iepirkuma priekšmets tiek dalīts 3 (trīs) daļās:
4.1.1. Iepirkuma priekšmeta 1. daļa – Fakoemulsifikācijas iekārtas piegāde (1 gab.);
4.1.2. Iepirkuma priekšmeta 2. daļa – Operāciju oftalmoloģiskais mikroskopa ar asistenta okulāriem piegāde (1 gab.);
4.1.3. Iepirkuma priekšmeta 3. daļa – Optiskā biometra piegāde (1 gab.).
4.2. [bookmark: _Hlk176854538][bookmark: _Hlk176854528][bookmark: _Hlk176854469]Iepirkuma līguma izpildes laiks visās iepirkuma priekšmeta daļās: 3 (trīs) mēnešu laikā no līguma spēkā stāšanās dienas.
4.3. Iepirkuma nomenklatūra galvenais (CPV kods): 33100000-1 (Medicīniskā ierīces).

	5.
	Publicēts Iepirkumu uzraudzības biroja (IUB) Publikāciju vadības sistēmā (PVS) tīmekļvietnē www.iub.lv
	2026. gada 23. jūlijā

	6.
	Plānotās iepirkuma procedūras dokumentācija publicēta pasūtītāja pircēja profilā Elektronisko iepirkumu sistēmā (EIS): https://www.eis.gov.lv/EKEIS/Supplier/Organizer/358
	2026. gada 23. jūlijā

	7.
	Apspriedes tiesiskais pamatojums
	Publisko iepirkumu likuma (turpmāk – PIL) 18. panta otrā daļa, kas paredz pasūtītāja tiesības rīkot apspriedi ar piegādātājiem, lai sagatavotu iepirkumu un informētu piegādātājus par iepirkuma plānu un prasībām.

	8.
	Ieinteresēto piegādātāju ierosinājumu/ komentāru iesniegšanas termiņš
	Piegādātājs priekšlikumus vai komentārus iesniedz līdz 2026. gada 7. augustam, plkst. 11:00, nosūtot tos uz elektronisko pasta adresi: jana.horste@kuldigasslimnica.lv.

	Ieinteresētais piegādātāja ierosinājums

	Iepirkuma priekšmeta daļās izvirzītās tehniskās specifikācijas prasības
	Izvirzītā prasība
	Ieinteresētā piegādātāja komentārs/ ierosinājumi
	Pasūtītāja komentārs

	Iepirkuma priekšmeta 2. daļa - Operāciju oftalmoloģiskais mikroskopa ar asistenta okulāriem piegāde (1 gab.)

	Ierosinājums 
Nr. 1
	Tehniskās specifikācijas 7.2. punkts: Objektīva lēca: fokusa attālums 170 mm ± 5 mm vai 200 mm ± 5 mm
	Ierosinātais formulējums: Objektīva lēca: fokusa attālums 170 mm ± 5 mm
Pamatojums:  Ja nav plānota tīklenes ķirurģija, tad fokusa attālums 200 mm ± 5 mm nav nepieciešams (tas sadārdzina iekārtas cenu).
	Pasūtītājs izvērtēja ieinteresētā piegādātāja ierosinājumu un, ņemot vērā plānoto oftalmoloģijas kabineta pakalpojumu apjomu un paredzētos medicīniskos pakalpojumus, piekrīt precizēt Tehniskās specifikācijas 7.2. punktā noteikto prasību.
Ņemot vērā, ka Pasūtītājs neplāno veikt tīklenes ķirurģijas operācijas, fokusa attālums 200 mm ± 5 mm konkrētā iepirkuma priekšmeta izmantošanai nav nepieciešams.
Līdz ar to Tehniskās specifikācijas 7.2. punkts tiek izteikts šādā redakcijā: “Objektīva lēca: fokusa attālums 170 mm ± 5 mm.”
Pasūtītājs norāda, ka precizējums veikts, lai tehniskās specifikācijas prasība atbilstu Pasūtītāja faktiskajām un plānotajām vajadzībām un būtu samērīga ar paredzēto iekārtas izmantošanu. Tehniskās specifikācijas prasībām jābūt saistītām ar iepirkuma priekšmetu un tās nedrīkst radīt nepamatotus konkurences ierobežojumus. Līdz ar to ieinteresētā piegādātāja priekšlikums tiek ņemts vērā.

	Ierosinājums 
Nr. 2
	Tehniskās specifikācijas 7.3. punkts: Asistenta mikroskops ar neatkarīgām gaismas trajektorijām: saglabā 100% gaismas caurlaidību gan ķirurgam, gan asistentam.
	7.3. un 7.4. punktu izņemt, jo šī funkcija nav nepieciešama acs priekšējā segmenta operācijām (tā sadārdzina iekārtas cenu).
	Pasūtītājs izvērtēja ieinteresētā piegādātāja priekšlikumu un, ņemot vērā plānoto oftalmoloģijas kabineta pakalpojumu klāstu un paredzēto iekārtas izmantošanu, piekrīt precizēt Tehnisko specifikāciju.
Pasūtītājs neplāno veikt tādas operācijas, kuru nodrošināšanai būtu nepieciešama asistenta mikroskopa darbība ar neatkarīgām gaismas trajektorijām un 100 % gaismas caurlaidības saglabāšana gan ķirurgam, gan asistentam.
Līdz ar to Pasūtītājs atzīst, ka 7.3. punktā noteiktā prasība nav nepieciešama paredzētā pakalpojumu apjoma nodrošināšanai.
Tehniskās specifikācijas 7.3. punkts tiek dzēsts.
Precizējums veikts, lai tehniskās specifikācijas prasības atbilstu Pasūtītāja faktiskajām un plānotajām vajadzībām un nebūtu noteiktas prasības attiecībā uz funkcijām, kas konkrētā iepirkuma priekšmeta izmantošanai nav nepieciešamas.
Līdz ar to ieinteresētā piegādātāja priekšlikums tiek ņemts vērā.

	Ierosinājums 
Nr. 3
	Tehniskās specifikācijas 7.3. punkts: Asistenta mikroskops ar neatkarīgām gaismas trajektorijām: saglabā 100% gaismas caurlaidību gan ķirurgam, gan asistentam.
	Ierosinātais formulējums: Integrēts asistenta mikroskops ar neatkarīgu optisko ceļu un apohromatisku optiku, kas nodrošina maksimālu attēla spilgtumu, kontrastu un izšķirtspēju abiem novērotājiem vienlaicīgi.
Pamatojums: Prasība satur viena ražotāja patentētu inženiertehnisku risinājumu, kas nepamatoti izslēdz citus vadošos ražotājus. Premium klases oftalmoloģiskajā ķirurģijā analoģisku klīnisko vizualizāciju un nevainojamu attēla kvalitāti asistentam nodrošina integrētas staru dalīšanas sistēmas ar augstākās klases apohromatisko optiku. Lūdzam izteikt prasību funkcionālā veidā, lai nodrošinātu brīvu konkurenci
	Skatīt Pasūtītāja atbildi uz 2. ierosinājumu par Tehniskās specifikācijas 7.3. punktu.

	Ierosinājums 
Nr. 4
	Tehniskās specifikācijas 7.4. punkts: Obligāti neatkarīga asistenta mikroskopa palielinājuma vadība
	7.3. un 7.4. punktu izņemt, jo šī funkcija nav nepieciešama acs priekšējā segmenta operācijām (tā sadārdzina iekārtas cenu).
	Pasūtītājs izvērtēja ieinteresētā piegādātāja priekšlikumu un, ņemot vērā plānoto oftalmoloģijas kabineta pakalpojumu klāstu un paredzēto iekārtas izmantošanu, piekrīt precizēt Tehnisko specifikāciju.
Pasūtītājs neplāno veikt tādas operācijas, kuru nodrošināšanai būtu nepieciešama asistenta mikroskopa darbība ar neatkarīgām gaismas trajektorijām un 100 % gaismas caurlaidības saglabāšana gan ķirurgam, gan asistentam.
Līdz ar to Pasūtītājs atzīst, ka 7.4. punktā noteiktā prasība nav nepieciešama paredzētā pakalpojumu apjoma nodrošināšanai.
Tehniskās specifikācijas 7.4. punkts tiek dzēsts.
Precizējums veikts, lai tehniskās specifikācijas prasības atbilstu Pasūtītāja faktiskajām un plānotajām vajadzībām un nebūtu noteiktas prasības attiecībā uz funkcijām, kas konkrētā iepirkuma priekšmeta izmantošanai nav nepieciešamas.
Līdz ar to ieinteresētā piegādātāja priekšlikums tiek ņemts vērā.

	Ierosinājums
 Nr. 5
	Tehniskās specifikācijas 7.5. punkts: Nomaināms LED modulis mikroskopa gaismas avotam
	Ierosinātais formulējums: Ilgmūžīgs LED (gaismas diožu) apgaismojuma avots ar augstu darba resursu (ne mazāk kā 25 000 stundas) vai integrēta dubultā apgaismojuma sistēma ar rezerves lampu.
Pamatojums: „Nomaināma LED moduļa” prasība detalizēti apraksta viena ražotāja konstrukcijas īpatnību. Citi vadošie ražotāji (piemēram, ZEISS) izmanto augstas efektivitātes optisko šķiedru (fiber-optic) LED apgaismojuma sistēmas ar darba mūžu līdz 50 000 stundām, kas nodrošina izcilu gaismas intensitāti un stabilitāti bez nepieciešamības regulāri mainīt moduļus ķirurģiskas procedūras laikā. Lūdzam precizēt prasību, koncentrējoties uz pašu gaismas tehnoloģiju (LED) un tās ilgmūžību, lai nodrošinātu brīvu konkurenci starp premium klases iekārtām.
	Pasūtītājs ir izvērtējis ieinteresētā piegādātāja priekšlikumu un piekrīt precizēt Tehniskās specifikācijas 7.5. punktā noteikto prasību, vienlaikus nenosakot konkrētu LED gaismas avota darba resursu vai prasību pēc integrēta rezerves gaismas avota, jo šādi parametri nav nepieciešami Pasūtītāja minimālo funkcionālo vajadzību nodrošināšanai.
Ņemot vērā arī citus par Tehniskās specifikācijas 7.5. punktu saņemtos priekšlikumus, punkts tiks izteikts šādā redakcijā: “Mikroskopa LED apgaismojuma sistēma ar nomaināmu gaismas avotu un iespēju izmantot siltu, aukstu un jauktu LED apgaismojuma spektra režīmu.”
Ieinteresētā piegādātāja priekšlikums tiek ņemts vērā daļēji.

	Ierosinājums
 Nr. 6
	Tehniskās specifikācijas 7.5. punkts: Nomaināms LED modulis mikroskopa gaismas avotam
	Ierosinātais formulējums: “iespēja izvelēties dažādu LED apgaismojuma spektru - silta, auksta vai jauktu”

	Pasūtītājs ir izvērtējis ieinteresētā piegādātāja priekšlikumu un piekrīt papildināt Tehniskās specifikācijas 7.5. punktā noteikto prasību ar iespēju izmantot siltu, aukstu un jauktu LED apgaismojuma spektra režīmu.
Ņemot vērā arī citus par Tehniskās specifikācijas 7.5. punktu saņemtos priekšlikumus, punkts tiks izteikts šādā redakcijā: “Mikroskopa LED apgaismojuma sistēma ar nomaināmu gaismas avotu un iespēju izmantot siltu, aukstu un jauktu LED apgaismojuma spektra režīmu.”
Ieinteresētā piegādātāja priekšlikums tiek ņemts vērā daļēji.

	Ierosinājums 
Nr. 7
	Tehniskās specifikācijas 7.6. punkts: Gaismas avots uzstādīts zem mikroskopa lēcas.
	Ierosinātais formulējums: Koaksiālais apgaismojums pilnvērtīgam sarkanā refleksa (Red Reflex) nodrošinājumam priekšējā acs segmenta ķirurģijai.
Pamatojums: Prasība par gaismas avota fizisku novietojumu „zem mikroskopa lēcas” apraksta specifisku viena ražotāja konstrukciju un nepamatoti ierobežo konkurenci. Citi pasaules vadošie ražotāji (piemēram, ZEISS) izmanto drošākas un tehnoloģiski progresīvākas optiskās šķiedras (fiber-optic) apgaismojuma sistēmas. Tās novērš termisko slodzi uz optisko galvu un nodrošina izcilu sarkanā refleksa un struktūru izgaismojuma kvalitāti ar citu inženiertehnisko izpildījumu. Lūdzam izteikt prasību funkcionālā veidā, koncentrējoties uz apgaismojuma rezultātu, nevis spuldzes atrašanās vietu
	Pasūtītājs ir izvērtējis ieinteresētā piegādātāja priekšlikumu un piekrīt grozīt Tehniskās specifikācijas 7.6. punktā noteikto prasību, nosakot nepieciešamo apgaismojuma funkcionalitāti neatkarīgi no konkrētā tehniskā risinājuma vai gaismas avota fiziskā novietojuma.
Tehniskās specifikācijas 7.6. punkts tiks izteikts šādā redakcijā: “Koaksiālais apgaismojums, kas nodrošina sarkanā refleksa vizualizāciju priekšējā acs segmenta ķirurģijai.”
Ieinteresētā piegādātāja priekšlikums tiek ņemts vērā.

	Ierosinājums 
Nr. 8
	Tehniskās specifikācijas 7.7. punkts: Izgaismotā laukuma platība vismaz 1850 mm²
	Ierosinātais formulējums: Izgaismotā laukuma diametrs ir regulējams un optimizēts atbilstoši ķirurga redzes laukam (Field of View), sasniedzot maksimālo diametru ne mazāku kā 48 mm.
Pamatojums: Prasība norādīt izgaismotā laukuma platību tieši kvadrātcentimetros vai milimetros (mm²) mākslīgi ierobežo pretendentu loku. Mūsdienu premium klases oftalmoloģiskajos mikroskopos (piemēram, ZEISS) tiek izmantota automātiska diafragmas kontrole, kas sinhronizē apgaismojumu ar mainīgo redzes lauku (Zoom), tādējādi pasargājot pacienta acs tīkleni no lieka gaismas toksiskuma un novēršot atspīdumus ķirurgam. Lūdzam mainīt prasību uz funkcionālu apgaismojuma diametra regulāciju, kas nodrošina pilnvērtīgu acs priekšējā un aizmugurējā segmenta pārskatāmību
	Pasūtītājs ir izvērtējis ieinteresētā piegādātāja priekšlikumu un piekrīt grozīt Tehniskās specifikācijas 7.7. punktā noteikto prasību, nosakot funkcionāli un objektīvi pārbaudāmu apgaismojuma lauka parametru.
Tehniskās specifikācijas 7.7. punkts tiks izteikts šādā redakcijā: “Integrēts skārienjutīgs vadības displejs uz mikroskopa statīva vai virs mikroskopa galvas, kas nodrošina operācijas parametru vizualizāciju un iestatīšanu”
Ieinteresētā piegādātāja priekšlikums tiek ņemts vērā.

	Ierosinājums 
Nr. 9
	Tehniskās specifikācijas 7.8. punkts: Kombinēts koaksiālais un diagonālais apgaismojums
	Ierosinātais formulējums: Kombinēta koaksiālā un slīpā (leņķa/diagonālā) apgaismojuma sistēma pilnvērtīgai acs priekšējā segmenta struktūru izgaismošanai un telpiskā dziļuma nodrošināšanai.
Pamatojums: Termins „diagonālais apgaismojums” ir viena konkrēta ražotāja mārketinga apzīmējums. Premium klases oftalmoloģiskajā ķirurģijā analoģisku un klīniski līdzvērtīgu funkciju nodrošina kombinēta koaksiālā un slīpā (leņķa) apgaismojuma tehnoloģija (piemēram, ZEISS SCI sistēma), kas nodrošina gan izcilu sarkano refleksu, gan nepieciešamo attēla kontrastu. Lūdzam precizēt tekstu, atļaujot arī slīpā/leņķa apgaismojuma tehnoloģiju izmantošanu.
	Pasūtītājs ir izvērtējis ieinteresētā piegādātāja priekšlikumu un piekrīt grozīt Tehniskās specifikācijas 7.8. punktā noteikto prasību, precizējot apgaismojuma veidu un pieļaujot tehnoloģiski līdzvērtīgus risinājumus.
Tehniskās specifikācijas 7.8. punkts tiks izteikts šādā redakcijā: “Kombinēta koaksiālā un slīpā (leņķa/diagonālā) apgaismojuma sistēma acs priekšējā segmenta struktūru izgaismošanai un telpiskā dziļuma nodrošināšanai.”
Ieinteresētā piegādātāja priekšlikums tiek ņemts vērā.

	Ierosinājums 
Nr. 10
	Tehniskās specifikācijas 7.9. punkts: Mikroskopa galvas leņķa regulēšanas robežas: vismaz -30° līdz +90°
	Ierosinātais formulējums: Mikroskopa galvas leņķa regulēšanas robežas ne šaurākas kā no -20° līdz +90° vai ekvivalents apgaismojuma un optikas sasvēršanas mehānisms.
Pamatojums: Prasība pēc tieši -30° noliekuma leņķa ir viena ražotāja konstruktīva īpatnība. Oftalmoloģiskajā ķirurģijā un klīniskajā praksē galvas sagāzuma leņķis līdz -20° (kāds ir, piemēram, pasaules vadošā ražotāja ZEISS premium iekārtām) ir pilnībā pietiekams un optimāls visu nepieciešamo struktūru, tostarp varavīksnenes-radzenes leņķa, vizualizācijai. Specifikācijā noteiktais ierobežojums nepamatoti sašaurina pretendentu loku. Lūdzam mainīt minimālo leņķa robežu uz -20°, lai nodrošinātu brīvu konkurenci un iespēju saņemt izdevīgākus finanšu piedāvājumus.
	Pasūtītājs ir izvērtējis ieinteresētā piegādātāja priekšlikumu un piekrīt grozīt Tehniskās specifikācijas 7.9. punktā noteikto prasību, ņemot vērā Pasūtītājam nepieciešamo minimālo mikroskopa galvas regulēšanas diapazonu.
Tehniskās specifikācijas 7.9. punkts tiks izteikts šādā redakcijā: “Mikroskopa galvas leņķa regulēšanas robežas: vismaz no −20° līdz +90°.”
Ieinteresētā piegādātāja priekšlikums tiek ņemts vērā daļēji.

	Ierosinājums 
Nr. 11
	Tehniskās specifikācijas 7.11. punkts: Kopējais mikroskopa palielinājums: ne šaurāks par 4x – 15x ar 170 ±5 mm lēcu; 3.5x – 13.5x robežās ar 200 mm ± 5 mm lēcu
	Ierosinātais formulējums: "Kopējais mikroskopa palielinājums: ne šaurāks par 4x – 15x ar 170 ±5 mm lēcu" 
Pamatojums:  Ja nav plānota tīklenes ķirurģija, tad fokusa attālums 200 mm ± 5 mm nav nepieciešams (tas sadārdzina iekārtas cenu).
	Pasūtītājs ir izvērtējis ieinteresētā piegādātāja priekšlikumu un piekrīt veikt grozījumus Tehniskās specifikācijas 7.11. punktā.
Ņemot vērā Pasūtītāja plānoto oftalmoloģisko operāciju profilu, iekārta netiks izmantota tīklenes ķirurģijas operāciju veikšanai, kuru nodrošināšanai būtu nepieciešama objektīva lēca ar fokusa attālumu 200 mm ±5 mm. Līdz ar to Pasūtītāja paredzētajai mikroskopa izmantošanai ir pietiekama objektīva lēca ar fokusa attālumu 170 mm ±5 mm, un nav objektīvas nepieciešamības saglabāt prasību par palielinājuma diapazonu ar 200 mm ±5 mm lēcu.
Attiecīgi Tehniskās specifikācijas 7.11. punkts tiks izteikts šādā redakcijā: “Kopējais mikroskopa palielinājums: ne šaurāks par 4x–15x ar 170 mm ±5 mm lēcu.”
Ieinteresētā piegādātāja priekšlikums tiek ņemts vērā, un Tehniskajā specifikācijā tiks veikti attiecīgi grozījumi.

	Ierosinājums 
Nr. 12
	Tehniskās specifikācijas 7.12. punkts: Mikroskopa vadības displejs uzstādīts virs mikroskopa galvas
	Ierosinātais formulējums: Integrēts skārienjutīgs vadības displejs uz mikroskopa statīva vai galvas operācijas parametru vizualizācijai un iestatīšanai.
Pamatojums: Prasība par displeja novietojumu tieši „virs mikroskopa galvas” ir specifisks viena ražotāja (Leica) dizaina elements. Citi vadošie ražotāji (piemēram, ZEISS) ergonomisku un sterilitātes apsvērumu dēļ vadības displeju integrē tieši mikroskopa statīvā vai uz atsevišķa ergonomiska paneļa, nodrošinot personālam ērtāku piekļuvi iestatījumiem operācijas laikā, neapdraudot sterilo lauku virs pacienta acs. Lūdzam mainīt prasību uz funkcionālu, nosakot displeja esamību uz iekārtas korpusa, neierobežojot tā precīzu montāžas punktu.
	Pasūtītājs ir izvērtējis ieinteresētā piegādātāja priekšlikumu un piekrīt grozīt Tehniskās specifikācijas 7.12. punktā noteikto prasību, paplašinot pieļaujamo vadības displeja izvietojumu un saglabājot Pasūtītājam nepieciešamo funkcionalitāti.
Tehniskās specifikācijas 7.12. punkts tiks izteikts šādā redakcijā: “Integrēts skārienjutīgs vadības displejs uz mikroskopa statīva vai mikroskopa galvas, kas nodrošina operācijas parametru vizualizāciju un iestatīšanu.”
Ieinteresētā piegādātāja priekšlikums tiek ņemts vērā.

	Ierosinājums 
Nr. 13
	Tehniskās specifikācijas 7.13. punkts: Mobilais statīvs ar elektromehāniskām bremzēm mikroskopa fiksēšanai darba pozīcijā
	Ierosinātais formulējums: Mobilais statīvs ar elektromehāniskām vai elektromagnētiskām bremzēm visu asu fiksēšanai darba pozīcijā.
Pamatojums: Dažādi vadošie medicīnas tehnikas ražotāji izmanto atšķirīgus elektroniski vadāmu bremžu sistēmu terminus (piemēram, elektromehāniskās vai elektromagnētiskās bremzes), kas nodrošina pilnīgi identisku funkciju — tūlītēju un drošu visu kustības asu fiksāciju darba pozīcijā pēc pogas atlaišanas. Lai novērstu nevajadzīgu terminoloģisku ierobežojumu, lūdzam papildināt prasību, atļaujot arī elektromagnētisko bremžu sistēmu izmantošanu.
	Pasūtītājs ir izvērtējis ieinteresētā piegādātāja priekšlikumu un piekrīt precizēt Tehniskās specifikācijas 7.13. punktā noteikto prasību, pieļaujot gan elektromehānisku, gan elektromagnētisku bremžu sistēmu.
Pasūtītājam būtisks ir nevis konkrēts bremžu sistēmas tehniskais izpildījums vai tās terminoloģiskais apzīmējums, bet gan droša un stabila mikroskopa fiksācija darba pozīcijā.
Vienlaikus, ņemot vērā iekārtas paredzēto izmantošanu operāciju laikā, Pasūtītājam ir būtiski, lai mikroskopa fiksācija darba pozīcijā tiktu saglabāta arī elektroapgādes pārtraukuma gadījumā. Tādējādi netiek pieļauts risinājums, kura droša fiksācija ir atkarīga tikai no nepārtrauktas elektroenerģijas padeves.
Līdz ar to Tehniskās specifikācijas 7.13. punkts tiks izteikts šādā redakcijā: “Mobilais statīvs ar elektromehāniskām vai elektromagnētiskām bremzēm mikroskopa fiksēšanai darba pozīcijā. Bremžu sistēmai jānodrošina droša mikroskopa fiksācija darba pozīcijā arī elektroapgādes pārtraukuma gadījumā.”
Ar veikto precizējumu Pasūtītājs pieļauj dažādus tehniskos risinājumus, vienlaikus saglabājot Pasūtītājam būtisko prasību attiecībā uz iekārtas drošu fiksāciju tās lietošanas laikā.
Ieinteresētā piegādātāja priekšlikums tiek ņemts vērā daļēji, un Tehniskajā specifikācijā tiks veikti attiecīgi grozījumi.

	Ierosinājums 
Nr. 14
	Tehniskās specifikācijas 7.17. punkts: Iespēja saglabāt vismaz 100 ķirurģiskos profilus
	Ierosinātais formulējums: Iespēja saglabāt individuālos ķirurģiskos profilus un lietotāju iestatījumus (User profiles) vairākiem operējošajiem ķirurgiem.
Pamatojums: Skaitlis 100 ir nesamērīgs vienas slimnīcas reālajām vajadzībām un kalpo kā administratīvs šķērslis citu ražotāju operētājsistēmu dalībai.
	Pasūtītājs ir izvērtējis ieinteresētā piegādātāja priekšlikumu un piekrīt daļēji grozīt Tehniskās specifikācijas 7.17. punktā noteikto prasību.
Izvērtējot ārstniecības personāla faktiskās vajadzības un paredzēto iekārtas izmantošanu, Pasūtītājs secina, ka nav nepieciešams saglabāt vismaz 100 ķirurģiskos profilus. Vienlaikus Pasūtītājam ir nepieciešama iespēja saglabāt individuālus profilus vairākiem iekārtas lietotājiem, tādēļ tiek noteikts minimāli nepieciešamais profilu skaits.
Tehniskās specifikācijas 7.17. punkts tiks izteikts šādā redakcijā: “Iespēja saglabāt vismaz 10 individuālus ķirurģiskos profilus un lietotāju iestatījumus.”
Ieinteresētā piegādātāja priekšlikums tiek ņemts vērā daļēji.

	Ierosinājums 
Nr. 15
	Tehniskās specifikācijas 7.17. punkts: Iespēja saglabāt vismaz 100 ķirurģiskos profilus
	Ierosinātais formulējums: “Iespēja saglabāt vismaz 10 ķirurģiskos profilus”
Pamatojums: 100 ķirurģiskie profili ikdienas darbam nav nepieciešami (tas sadārdzina iekārtas cenu).
	Skatīt Pasūtītāja atbildi uz 14. ierosinājumu par Tehniskās specifikācijas 7.17. punktu.

	Ierosinājums 
Nr. 16
	Tehniskās specifikācijas 7.18. punkts: Mikroskops vadāms ar bezvadu pedāli, pedāli iespējams uzlādēt ar bezvadu lādētāju
	Ierosinātais formulējums: Daudzfunkcionāls bezvadu vadības pedālis ar autonomu barošanu mikroskopa pamatfunkciju kontrolei.
Pamatojums: Indukcijas paneļa iebūvēšana statīvā ir specifisks zīmola dizains, kas neietekmē pedāļa funkcionalitāti un uzticamību.
	Pasūtītājs ir izvērtējis ieinteresētā piegādātāja priekšlikumu un tā pamatojumu un piekrīt daļēji precizēt Tehniskās specifikācijas 7.18. punktā noteikto prasību.
Atkārtoti izvērtējot paredzēto iekārtas izmantošanu un ārstniecības personāla vajadzības, Pasūtītājs secina, ka būtiska ir iespēja mikroskopu vadīt ar daudzfunkcionālu bezvadu pedāli, kā arī nodrošināt pedāļa autonomu darbību un atkārtotu uzlādi. Konkrēts pedāļa uzlādes tehniskais risinājums nav izšķirošs paredzētās funkcionalitātes nodrošināšanai.
Līdz ar to Tehniskās specifikācijas 7.18. punkts tiks izteikts šādā redakcijā: “Mikroskops vadāms ar daudzfunkcionālu bezvadu pedāli ar autonomu barošanu un atkārtotas uzlādes iespēju.”
Veiktais precizējums saglabā Pasūtītājam nepieciešamo iekārtas funkcionalitāti, vienlaikus nenosakot konkrētu pedāļa uzlādes tehnoloģisko risinājumu.
Ieinteresētā piegādātāja priekšlikums tiek ņemts vērā daļēji, un Tehniskajā specifikācijā tiks veikti attiecīgi grozījumi.

	Ierosinājums 
Nr. 17
	Tehniskās specifikācijas 7.20. punkts: Iebūvēta HD kamera
	Ierosinātais formulējums: “Iebūvēta HD kamera” uz “Iespēja pievienot iebūvētu HD kameru”
	Pasūtītājs ir izvērtējis ieinteresētā piegādātāja priekšlikumu un piekrīt veikt grozījumus Tehniskās specifikācijas 7.20. punktā.
Atkārtoti izvērtējot paredzēto iekārtas izmantošanu un ārstniecības personāla faktiskās vajadzības, Pasūtītājs secina, ka HD kameras esamība mikroskopa sākotnējā komplektācijā nav obligāti nepieciešama. Pasūtītājam ir būtiski, lai mikroskopa tehniskais risinājums nodrošinātu iespēju nepieciešamības gadījumā pievienot un integrēt HD kameru.
Līdz ar to Tehniskās specifikācijas 7.20. punkts tiks izteikts šādā redakcijā: “Iespēja pievienot iebūvētu HD kameru.”
Veiktais grozījums saglabā Pasūtītājam nepieciešamo iekārtas turpmākās paplašināšanas iespēju, vienlaikus nenosakot prasību par HD kameras obligātu iekļaušanu sākotnējā iekārtas komplektācijā.
Ieinteresētā piegādātāja priekšlikums tiek ņemts vērā, un Tehniskajā specifikācijā tiks veikti attiecīgi grozījumi.

	Iepirkuma priekšmeta 3. daļa –  Optiskā biometra piegāde (1 gab.)

	Ierosinājums 
Nr. 18
	Tehniskās specifikācijas 7.3. punkts:  Optiskā tehnoloģija: Mainīga avota koherentā optiskā tomogrāfija
	Ierosinātais formulējums:  Optiskā tehnoloģija: Mainīga avota koherentā optiskā tomogrāfija (Swept Source OCT)
Pamatojums:  Termonilogijas precizējums.
	Pasūtītājs ir izvērtējis ieinteresētā piegādātāja ierosinājumu, tomēr nesaskata nepieciešamību veikt Tehniskās specifikācijas 7.3. punkta precizējumu.
Tehniskās specifikācijas 7.3. punktā noteiktā prasība nepārprotami nosaka Pasūtītājam nepieciešamo optisko tehnoloģiju. Ierosinātais papildinājums angļu valodā nemaina prasības tehnisko vai funkcionālo saturu, līdz ar to tā iekļaušana nav nepieciešama.
Tehniskās specifikācijas 7.3. punkts tiek saglabāts esošajā redakcijā: “Optiskā tehnoloģija: Mainīga avota koherentā optiskā tomogrāfija.”
Ieinteresētā piegādātāja ierosinājums netiek ņemts vērā.

	Ierosinājums 
Nr. 19
	Tehniskās specifikācijas 7.4. punkts:  Biometrijas un keratometrijas mērīšanas ātrums: Maksimāli 0,7 sekundes 6 attēliem
	Ierosinātais formulējums:  Biometrijas un keratometrijas mērīšanas ātrums: Kopējais viena acs mērījumu cikla laiks nepārsniedz 2,0 sekundes.
Pamatojums:  Prasības: mērīšanas ātrums „maksimāli 0,7 sekundes 6 attēliem”, ļoti šauri noteiktie gaismas avota viļņu garumi (1050–1080 nm) un skenēšanas frekvence kHz, ir viena ražotāja (Alcon Argos) specifiski nženiertehniskie parametri. Šāds detalizēts konstrukcijas apraksts mākslīgi izslēdz citu pasaules zelta standartu oftalmoloģiskajā biometrijā — ZEISS IOL Master 700, kas izmanto klīniski ekvivalentu un tikpat progresīvu Swept Source OCT tehnoloģiju, nodrošinot identisku precizitāti un funkcionālo rezultātu (ass garuma, radzenes biezuma, IOL aprēķinu u.c. noteikšanā)
	Pasūtītājs ir izvērtējis ieinteresētā piegādātāja priekšlikumu un piekrīt grozīt Tehniskās specifikācijas 7.4. punktā noteikto prasību, nosakot Pasūtītāja vajadzībām atbilstošu un objektīvi pārbaudāmu mērījumu cikla laiku.
Tehniskās specifikācijas 7.4. punkts tiks izteikts šādā redakcijā: “Biometrijas un keratometrijas mērīšanas ātrums: kopējais vienas acs mērījumu cikla laiks nepārsniedz 2,0 sekundes.”
Ieinteresētā piegādātāja priekšlikums tiek ņemts vērā.

	Ierosinājums 
Nr. 20
	Tehniskās specifikācijas 7.5. punkts:  Gaismas avota parametri: Viļņa garums 1050–1080 nm diapazonā
	Ierosinātais formulējums:  Gaismas avota parametri: Viļņa garums 1030–1080 nm diapazonā
Pamatojums:  Diapazons 1050–1080 nm ir ekskluzīvs Alcon tehniskais parametrs. Citi augstākās klases Swept Source OCT biometri (tostarp ZEISS) izmanto nedaudz atšķirīgu, bet tikpat efektīvu centrālo viļņa garumu (piemēram, 1035 nm vai 1060 nm), kas nodrošina izcilu kataraktas blīvuma caursišanas spēju. Viļņa garuma sašaurināšana par dažiem nanometriem neietekmē diagnostisko vērtību, bet kalpo kā administratīvs šķērslis.
	Pasūtītājs ir izvērtējis ieinteresētā piegādātāja priekšlikumu un piekrīt grozīt Tehniskās specifikācijas 7.5. punktā noteikto prasību, paplašinot pieļaujamo gaismas avota viļņa garuma diapazonu un saglabājot Pasūtītājam nepieciešamos minimālos tehniskos parametrus.
Tehniskās specifikācijas 7.5. punkts tiks izteikts šādā redakcijā: “Gaismas avota parametri: viļņa garums 1030–1080 nm diapazonā.”
Ieinteresētā piegādātāja priekšlikums tiek ņemts vērā.

	Ierosinājums 
Nr. 21
	Tehniskās specifikācijas 7.6. punkts:  Gaismas avota parametri keratometrijas mērījumiem: Gaismas diode 850 nm ± 20 nm
	Ierosinātais formulējums:  Gaismas avota parametri keratometrijas mērījumiem: Gaismas diode 900 nm ± 50 nm
Pamatojums: Precīzu nanometru (850 nm un 565 nm) norādīšana palīgapgaismojumam un fiksācijas gaismām ir viena konkrēta aparāta shēmas nokopēšana. Svarīga ir pati mērījumu tehnoloģija un rezultāts, nevis diožu tehniskā specifikācija, ko lietotājs ikdienā neredz
	Pasūtītājs ir izvērtējis ieinteresētā piegādātāja priekšlikumu un piekrīt grozīt Tehnisko specifikāciju.
Atkārtoti izvērtējot Pasūtītāja minimālās tehniskās un funkcionālās vajadzības, secināts, ka keratometrijas mērījumiem izmantotā gaismas avota konkrēta viļņa garuma noteikšana nav nepieciešama, ja iekārta nodrošina Tehniskajā specifikācijā noteikto keratometrijas funkcionalitāti un mērījumus.
Līdz ar to Tehniskās specifikācijas 7.6. punkts tiek dzēsts.
Ieinteresētā piegādātāja priekšlikums tiek ņemts vērā daļēji.

	Ierosinājums 
Nr. 22
	Tehniskās specifikācijas 7.7. punkts:  Gaismas avota parametru fiksēšana: LED 565 nm ± 20 nm
	Ierosinātais formulējums:  Fiksācijas gaismas avota parametri: LED 600 nm ± 60 nm
Pamatojums: Precīzu nanometru (850 nm un 565 nm) norādīšana palīgapgaismojumam un fiksācijas gaismām ir viena konkrēta aparāta shēmas nokopēšana. Svarīga ir pati mērījumu tehnoloģija un rezultāts, nevis diožu tehniskā specifikācija, ko lietotājs ikdienā neredz
	Pasūtītājs ir izvērtējis ieinteresētā piegādātāja priekšlikumu un piekrīt grozīt Tehnisko specifikāciju.
Atkārtoti izvērtējot Pasūtītāja minimālās tehniskās un funkcionālās vajadzības, secināts, ka konkrēta fiksācijas gaismas avota viļņa garuma noteikšana nav nepieciešama, ja iekārta nodrošina pacienta skatiena fiksācijas funkciju mērījumu veikšanai.
Līdz ar to Tehniskās specifikācijas 7.7. punkts tiks izteikts šādā redakcijā: “Fiksācijas gaismas avots pacienta skatiena fiksācijas nodrošināšanai mērījumu veikšanas laikā.”
Ieinteresētā piegādātāja priekšlikums tiek ņemts vērā daļēji.

	Ierosinājums 
Nr. 23
	Tehniskās specifikācijas 7.9.1. punkts:  A skenēšana: vismaz 3 kHz
	Ierosinātais formulējums:  Skenēšanas ātrums / frekvence: Nodrošina pilnvērtīgu Swept Source OCT skenēšanu precīzu ass parametru iegūšanai. (Lūdzam dzēst tiešu kHz ierobežojumu)
Pamatojums:  Frekvenču sadalījums kilohercos (kHz) ir Alcon Argos iekšējās arhitektūras parametrs. ZEISS IOL Master 700 izmanto citu skenēšanas un datu apstrādes loģiku, kas nodrošina pilnu acs garengriezuma foveas vizualizāciju (fiksācijas kontroli), garantējot absolūtu mērījumu precizitāti un izslēdzot kļūdas, ko rada nepareizs pacienta skatiens
	Pasūtītājs ir izvērtējis ieinteresētā piegādātāja priekšlikumu un tā pamatojumu un piekrīt precizēt Tehniskās specifikācijas 7.9.1. punktā noteikto prasību. Atkārtoti izvērtējot paredzēto iekārtas izmantošanu un ārstniecības personāla vajadzības, Pasūtītājs secina, ka būtisks ir nevis konkrēts A skenēšanas frekvences skaitliskais lielums, bet iekārtas spēja, izmantojot noteikto optiskās koherences tomogrāfijas tehnoloģiju, nodrošināt kvalitatīvu skenēšanu un precīzu acs biometrisko parametru iegūšanu.
Pasūtītājs ņem vērā, ka dažādu ražotāju iekārtās nepieciešamais klīniskais un funkcionālais rezultāts var tikt sasniegts, izmantojot atšķirīgus skenēšanas, signālu iegūšanas un datu apstrādes tehniskos risinājumus. Līdz ar to konkrētas skenēšanas frekvences noteikšana nav saglabājama, ja Pasūtītājam nepieciešamo funkcionālo rezultātu iespējams nodrošināt ar citu tehniski līdzvērtīgu risinājumu.
Vienlaikus Pasūtītājs nepārņem ieinteresētā piegādātāja piedāvāto formulējumu pilnā apjomā, bet precizē prasību funkcionālā veidā, lai tā būtu piemērojama dažādu ražotāju tehniskajiem risinājumiem un vienlaikus saglabātu Pasūtītājam nepieciešamo iekārtas funkcionalitāti.
Līdz ar to Tehniskās specifikācijas 7.9.1. punkts tiks izteikts šādā redakcijā: “Skenēšanas sistēma nodrošina optiskās koherences tomogrāfijas skenēšanu acs biometrisko parametru iegūšanai.”
Veiktais grozījums nenosaka konkrētu skenēšanas frekvenci vai konkrēta ražotāja izmantotu tehnisko risinājumu, vienlaikus saglabājot Pasūtītājam nepieciešamo iekārtas funkcionālo rezultātu.
Ieinteresētā piegādātāja priekšlikums tiek ņemts vērā daļēji, un Tehniskajā specifikācijā tiks veikti attiecīgi grozījumi.

	Ierosinājums 
Nr. 24
	Tehniskās specifikācijas 7.10.4. punkts:  Lēcas biezums ne mazāks par 0,7–9,0 mm
	Ierosinātais formulējums:  Lēcas biezums: diapazons nodrošina mērījumus no vismaz 1,0 mm līdz 9,0 mm
Pamatojums: Tehniskajā specifikācijā norādītās galējās robežas (0.7 mm un 9.0 mm) neatbilst reālajai cilvēka acs anatomijai un klīniskajai praksei, bet ir viena ražotāja (Alcon) tehnisko datu lapas tiešs noraksts. Pasaules zelta standarta iekārtas, piemēram, ZEISS IOL Master 700, nodrošina pilnībā pietiekamu klīnisko mērījumu diapazonu (1.0-10.0 mm), kas pilnvērtīgi sedz 100% reālo pacientu gadījumu. Esošais formulējums mākslīgi sašaurina konkurenci
	Pasūtītājs ir izvērtējis ieinteresētā piegādātāja priekšlikumu un tā pamatojumu un piekrīt daļēji precizēt Tehniskās specifikācijas 7.10.4. punktā noteikto prasību. Atkārtoti izvērtējot paredzēto iekārtas izmantošanu un ārstniecības personāla klīniskās vajadzības, Pasūtītājs secina, ka lēcas biezuma mērījumu diapazona apakšējā robeža 0,7 mm nav objektīvi nepieciešama paredzēto izmeklējumu veikšanai un Pasūtītāja vajadzības tiek nodrošinātas, ja iekārta spēj veikt lēcas biezuma mērījumus, sākot no 1,0 mm. Pasūtītājam būtisks ir pietiekams lēcas biezuma mērījumu diapazons paredzētajai klīniskajai lietošanai, nevis konkrēta ražotāja izmantotais tehniskais risinājums vai tā tehniskajā dokumentācijā norādītās mērījumu diapazona robežas.
Līdz ar to Tehniskās specifikācijas 7.10.4. punkts tiks izteikts šādā redakcijā: “Lēcas biezuma mērījumu diapazons vismaz no 1,0 mm līdz 9,0 mm.”
Ieinteresētā piegādātāja priekšlikums tiek ņemts vērā daļēji, un Tehniskajā specifikācijā tiks veikti attiecīgi grozījumi.

	Ierosinājums 
Nr. 25
	Tehniskās specifikācijas 7.14. punkts:  Izliektu radzenes griezumu nomogrammas: Ar spēju personalizēt
	Ierosinātais formulējums:  Radzenes incīziju un astigmatisma korekcijas plānošanas funkcija ar spēju personalizēt parametrus.
Pamatojums:  Formulējums “izliektu radzenes griezumu nomogrammas” ir specifisks viena ražotāja (Alcon) programmatūras moduļa mārketinga nosaukums, kas piesaistīts konkrētam fēmtolāzeram. Pasaules vadošās sistēmas, tostarp ZEISS, nodrošina pilnvērtīgu astigmatisma ķirurģisko plānošanu, pamata un papildu radzenes griezumu vietas un lieluma prognozēšanu un ķirurģiski izraisītā astigmatisma (SIA) ieviešanu, izmantojot klīniski atzītus aprēķinu algoritmus. Lūdzam mainīt prasību uz funkcionālu, lai nodrošinātu godīgu konkurenci.
	Pasūtītājs ir izvērtējis ieinteresētā piegādātāja priekšlikumu un tā pamatojumu un piekrīt daļēji precizēt Tehniskās specifikācijas 7.14. punktā noteikto prasību. Pasūtītājs norāda, ka Tehniskajā specifikācijā tiek noteiktas Pasūtītājam nepieciešamās minimālās tehniskās un funkcionālās prasības. Līdz ar to nav nepieciešams prasību papildināt ar plašāku funkcionalitāti, ja tā nav objektīvi nepieciešama Pasūtītāja paredzētajai iekārtas izmantošanai.
Vienlaikus, lai prasība būtu formulēta funkcionāli un neierobežotu dažādu ražotāju tehniski līdzvērtīgu risinājumu piedāvāšanu, Pasūtītājs precizē prasības formulējumu.
Tehniskās specifikācijas 7.14. punkts tiks izteikts šādā redakcijā: “Radzenes griezumu plānošanas funkcija ar iespēju personalizēt parametrus.”
Pretendents var piedāvāt iekārtu ar plašāku funkcionalitāti, tostarp astigmatisma korekcijas plānošanas iespējām, ja vien piedāvātā iekārta nodrošina Pasūtītāja noteikto minimālo prasību.
Ieinteresētā piegādātāja priekšlikums tiek ņemts vērā daļēji, un Tehniskajā specifikācijā tiks veikti attiecīgi grozījumi.

	Ierosinājums 
Nr. 26
	Tehniskās specifikācijas 7.15. punkts:  Astigmatisma ārstēšanas plānošana ar iespēju izvēlēties korekciju, IOL atbalsts, izliekuma veidošana (arching) ar radzenes incīziju palīdzību vai kombinēta metode.
	Ierosinātais formulējums:  Astigmatisma ārstēšanas plānošanas funkcija ar iespēju izvēlēties korekcijas metodi, intraokulāro lēcu (IOL) aprēķina atbalstu un radzenes incīziju (griezumu) parametru plānošanu astigmatisma mazināšanai."
Pamatojums:  Tehniskajā specifikācijā minētais termins "izliekuma veidošana (arching)" ir viena konkrēta ražotāja (Alcon) patentēts un reģistrēts mārketinga nosaukums specifiskam fēmtolāzera programmatūras modulim. No klīniskā viedokļa astigmatisma ārstēšanas plānošana, izmantojot toriskās IOL un radzenes griezumus, ir standarta funkcija, ko nodrošina arī citi vadošie ražotāji (tostarp ZEISS), izmantojot vispārizvairītus medicīniskos algoritmus. Ekskluzīvu zīmola terminu lietošana specifikācijā ir diskriminējoša.
	Pasūtītājs ir izvērtējis ieinteresētā piegādātāja priekšlikumu un piekrīt grozīt Tehniskās specifikācijas 7.15. punktā noteikto prasību, precizējot to atbilstoši Pasūtītājam nepieciešamajai minimālajai funkcionalitātei un neierobežojot tās tehnisko izpildījumu.
Tehniskās specifikācijas 7.15. punkts tiks izteikts šādā redakcijā: “Astigmatisma ārstēšanas plānošanas funkcija ar iespēju izvēlēties korekcijas metodi, intraokulāro lēcu (IOL) aprēķina atbalstu un radzenes incīziju (griezumu) parametru plānošanu astigmatisma mazināšanai.”
Ieinteresētā piegādātāja priekšlikums tiek ņemts vērā.

	Ierosinājums 
Nr. 27
	Tehniskās specifikācijas 7.16. punkts:  Pamata un papildu sadaļu prognozēšana: Paredzamo griezumu lieluma un atrašanās vietas prognozēšana labajai un kreisajai acij atsevišķi.
	Ierosinātais formulējums:  Pamata un papildu griezumi/incīzijas prognozēšana: Paredzamo griezumu lieluma un atrašanās vietas prognozēšana labajai un kreisajai acij atsevišķi.
Pamatojums:  1. Terminoloģiskā kļūda un nemedicīnisks tulkojums: 
Esošajā tehniskās specifikācijas tekstā izmantotie jēdzieni “galvenā sadaļa” un “saite uz galveno sadaļu” ir acīmredzami kļūdains un nemedicīnisks burtiskais tulkojums no angļu valodas ķirurģiskā termina “main incision” (galvenais griezums jeb galvenā radzenes incīzija). Lai novērstu tehnisku un juridisku neskaidrību iepirkuma procedūrā, specifikācijā ir jālieto vispārpieņemtā medicīniskā terminoloģija latviešu valodā.

2. Konkrēta ražotāja programmatūras algoritma kopēšana:
Frāze “veidojot saiti uz galveno sadaļu” detalizēti apraksta viena konkrēta ražotāja (Alcon Argos / Vision Planner) patentētās lietotāja saskarnes (User Interface) un programmatūras koda loģiku. 

3. Funkcionālā ekvivalence un konkurences nodrošināšana: No klīniskā viedokļa ķirurģiski izraisītā astigmatisma (SIA — Surgically Induced Astigmatism) ieviešana ir standarta funkcija, ko nodrošina visas premium klases IOL plānošanas stacijas. Pasaules zelta standarts ZEISS IOL Master 700 (savienojumā ar EQ Workplace ķirurģiskās plānošanas platformu) nodrošina pilnvērtīgu SIA ievadīšanu un aprēķinu, piesaistot un matemātiski saistot to ar plānotā galvenā griezuma asīm un meridiāniem katram pacientam individuāli. Tas sniedz pilnīgi identisku un tikpat precīzu klīnisko rezultātu bez nepieciešamības kopēt konkurenta zīmola specifiskos saskarnes risinājumus.

Ņemot vērā minēto, lūdzam izteikt prasību funkcionālā un medicīniski pareizā veidā, tādējādi novēršot mākslīgus administratīvos šķēršļus un nodrošinot godīgu konkurenci starp nozares vadošajiem ražotājiem.
	Pasūtītājs ir izvērtējis ieinteresētā piegādātāja priekšlikumu un piekrīt precizēt Tehniskās specifikācijas 7.16. punktā lietoto terminoloģiju, nemainot Pasūtītājam nepieciešamo minimālo funkcionalitāti.
Tehniskās specifikācijas 7.16. punkts tiks izteikts šādā redakcijā: “Pamata un papildu incīziju prognozēšana: paredzamo incīziju lieluma un atrašanās vietas prognozēšana labajai un kreisajai acij atsevišķi.”
Ieinteresētā piegādātāja priekšlikums tiek ņemts vērā.

	Ierosinājums 
Nr. 28
	Tehniskās specifikācijas 7.17. punkts:  Ķirurģiski izraisīta astigmatisma ieviešana: Nepieciešams, veidojot saiti uz galveno sadaļu un tās pozīciju
	Ierosinātais formulējums:  Ķirurģiski izraisīta astigmatisma (SIA) vērtības ieviešana un aprēķins, nodrošinot tā matemātisku piesaisti plānotā galvenā radzenes griezuma (incīzijas) anatomiskajai pozīcijai (meridiānam).
Pamatojums:  1. Terminoloģiskā kļūda un nemedicīnisks tulkojums: 
Esošajā tehniskās specifikācijas tekstā izmantotie jēdzieni "galvenā sadaļa" un "saite uz galveno sadaļu" ir acīmredzami kļūdains un nemedicīnisks burtiskais tulkojums no angļu valodas ķirurģiskā termina "main incision" (galvenais griezums jeb galvenā radzenes incīzija). Lai novērstu tehnisku un juridisku neskaidrību iepirkuma procedūrā, specifikācijā ir jālieto vispārpieņemtā medicīniskā terminoloģija latviešu valodā.

2. Konkrēta ražotāja programmatūras algoritma kopēšana:
Frāze "veidojot saiti uz galveno sadaļu" detalizēti apraksta viena konkrēta ražotāja (Alcon Argos / Vision Planner) patentētās lietotāja saskarnes (User Interface) un programmatūras koda loģiku. 

3. Funkcionālā ekvivalence un konkurences nodrošināšana:
No klīniskā viedokļa ķirurģiski izraisītā astigmatisma (SIA — Surgically Induced Astigmatism) ieviešana ir standarta funkcija, ko nodrošina visas premium klases IOL plānošanas stacijas. Pasaules zelta standarts ZEISS IOL Master 700 (savienojumā ar EQ Workplace ķirurģiskās plānošanas platformu) nodrošina pilnvērtīgu SIA ievadīšanu un aprēķinu, piesaistot un matemātiski saistot to ar plānotā galvenā griezuma asīm un meridiāniem katram pacientam individuāli. Tas sniedz pilnīgi identisku un tikpat precīzu klīnisko rezultātu bez nepieciešamības kopēt konkurenta zīmola specifiskos saskarnes risinājumus.

Ņemot vērā minēto, lūdzam izteikt prasību funkcionālā un medicīniski pareizā veidā, tādējādi novēršot mākslīgus administratīvos šķēršļus un nodrošinot godīgu konkurenci starp nozares vadošajiem ražotājiem.
	Pasūtītājs ir izvērtējis ieinteresētā piegādātāja priekšlikumu un tā pamatojumu un piekrīt daļēji precizēt Tehniskās specifikācijas 7.17. punktu. Pasūtītājs piekrīt precizēt prasībā lietoto terminoloģiju, lai nepārprotami raksturotu Pasūtītājam nepieciešamo minimālo funkcionalitāti. Vienlaikus Pasūtītājs nesaskata nepieciešamību prasībā noteikt konkrētu aprēķina algoritmu vai tehnisko risinājumu, kādā attiecīgā funkcionalitāte nodrošināma.
Tehniskās specifikācijas 7.17. punkts tiks izteikts šādā redakcijā: “Ķirurģiski izraisīta astigmatisma ieviešana: nepieciešama iespēja sasaistīt ar galvenā radzenes griezuma (incīzijas) pozīciju.”
Ieinteresētā piegādātāja priekšlikums tiek ņemts vērā daļēji.

	Ierosinājums 
Nr. 29
	Tehniskās specifikācijas 7.18. punkts: Ķirurģiski izraisīta astigmatisma optimizācija: Nepieciešams pēc vismaz 30 operāciju rezultātu ievadīšanas.
	Ierosinātais formulējums: Iespēja veikt IOL konstantu un ķirurģiski izraisītā astigmatisma personalizāciju un optimizāciju, izmantojot klīniskos pēcoperācijas datus
Pamatojums: Prasība pēc “tieši 30 operācijām” ir konkrētas Alcon programmatūras izvēlnes apraksts. ZEISS sistēma nodrošina pilnvērtīgu un brīvu IOL konstantu personalizāciju, un matemātisko algoritmu ierobežošana ar konkrētu skaitli “30” ir mākslīgs barjers.
	Pasūtītājs ir izvērtējis ieinteresētā piegādātāja priekšlikumu un piekrīt daļēji precizēt Tehniskās specifikācijas 7.18. punktā noteikto prasību. Atkārtoti izvērtējot Pasūtītāja minimālās funkcionālās vajadzības, konkrēts pēcoperācijas datu skaits nav būtisks nepieciešamās funkcionalitātes nodrošināšanai. Pasūtītājam būtiska ir iespēja veikt ķirurģiski izraisītā astigmatisma optimizāciju, izmantojot klīniskos pēcoperācijas datus, neatkarīgi no konkrēta ražotāja izmantotā tehniskā vai programmatūras risinājuma.
Tehniskās specifikācijas 7.18. punkts tiks izteikts šādā redakcijā: “Ķirurģiski izraisīta astigmatisma optimizācija, izmantojot klīniskos pēcoperācijas datus.”
Ieinteresētā piegādātāja priekšlikums tiek ņemts vērā daļēji.

	Ierosinājums 
Nr. 30
	Tehniskās specifikācijas 7.19. punkts: Acu refrakcijas indeksu adaptācija: Katram acs segmentam atsevišķi (radzene, acs šķidrums, lēca, stiklveida ķermenis).
	Ierosinātais formulējums: Aksiālā garuma noteikšana, izmantojot modernu, segmentētu mērījumu tehnoloģiju, kas nodrošina augstāko aprēķinu precizitāti neatkarīgi no kataraktas blīvuma un acs anatomiskajām īpatnībām.
Pamatojums: Esošais formulējums par “refrakcijas indeksu adaptāciju katram acs segmentam atsevišķi” detalizēti apraksta viena konkrēta ražotāja (Alcon Argos) patentētu inženiertehnisko metodi (t.s. Summation Cavity algoritmu). Pasaules atzītākais zelta standarts optiskajā biometrijā — ZEISS IOL Master 700 — aksiālā garuma noteikšanai izmanto klīniski ekvivalentu un tikpat precīzu segmentēto mērījumu tehnoloģiju ar nozares standartiem atbilstošiem optimizētiem indeksiem, nodrošinot identisku un izcilu gala klīnisko rezultātu. Konkrētas fiziskās aprēķinu metodes pieprasīšana funkcionāla rezultāta vietā nepamatoti ierobežo piegādātāju loku
	Pasūtītājs ir izvērtējis ieinteresētā piegādātāja priekšlikumu un piekrīt grozīt Tehniskās specifikācijas 7.19. punktā noteikto prasību, nosakot Pasūtītājam nepieciešamo funkcionalitāti un neierobežojot tās tehnisko izpildījumu.
Tehniskās specifikācijas 7.19. punkts tiks izteikts šādā redakcijā: “Aksiālā garuma noteikšana, izmantojot segmentētu acs struktūru mērījumu tehnoloģiju.”
Ieinteresētā piegādātāja priekšlikums tiek ņemts vērā daļēji.

	Ierosinājums 
Nr. 31
	Tehniskās specifikācijas 7.23.1. punkts: Modulis intraoperatīvam savienojumam ar mikroskopu. Saderīgs ar dažādu ražotāju mikroskopiem - 1 gab.
	Ierosinātais formulējums: Modulis vai programmatūras risinājums intraoperatīvo datu (t.sk. torisko lēcu marķēšanas) pārnešanai uz saderīgu operāciju mikroskopu un/vai navigācijas sistēmu.
Pamatojums: Prasība pēc fiziska “universāla moduļa” dažādu zīmolu mikroskopoem atbilst tikai Alcon Argos koncepcijai. Tādi ražotāji kā ZEISS piedāvā tehnoloģiski augstvērtīgāku, pilnībā integrētu digitālo ekosistēmu (IOL Master savienojumā ar CALLISTO eye un Lumera vai Artevo mikroskopu), kas nodrošina datu pārraidi bez papildu ārēju moduļu starpniecības, garantējot augstāku precizitāti un drošību. Jaunā redakcija ļaus komisijai izvērtēt arī integrētos digitālos risinājumus)
	Pasūtītājs ir izvērtējis ieinteresētā piegādātāja priekšlikumu un piekrīt daļēji precizēt Tehniskās specifikācijas 7.23.1. punktā noteikto prasību. Pasūtītājam būtiska ir intraoperatīva datu pārnešanas funkcionalitāte, nevis konkrēts tās tehniskais izpildījums. Līdz ar to prasība tiek precizēta, pieļaujot funkcionalitātes nodrošināšanu gan ar moduli, gan ar programmatūras risinājumu. Vienlaikus tiek saglabāta prasība par saderību ar dažādu ražotāju operāciju mikroskopiem, lai risinājuma izmantošana nebūtu nepamatoti piesaistīta viena konkrēta ražotāja iekārtām.
Tehniskās specifikācijas 7.23.1. punkts tiks izteikts šādā redakcijā: “Modulis vai programmatūras risinājums intraoperatīvai datu pārnešanai uz operāciju mikroskopu. Saderīgs ar dažādu ražotāju mikroskopiem – 1 gab.”
Ieinteresētā piegādātāja priekšlikums tiek ņemts vērā daļēji.

	Tā kā Pasūtītājs ir saņēmis jautājumus par Iepirkuma priekšmeta 2. un 3. daļas tehnisko specifikāciju, informējam, ka jautājumu atbilžu apkopojums ir apkopots arī Excel formāta failā, kas pievienots protokolam kā “Aktualizēts 2. pielikums - Tehniskā specifikācija, tehniskais un finanšu piedāvājums_KS_2026_9”. Visas veiktās izmaiņas un precizējumi tehniskajā specifikācijā ir iezīmēti ar sarkanas krāsas burtiem.

